IMH วิ่ง 3% โบรกชูเป้า 18.30 บ. เล็งอัพกำไร หลังควบ “รพ.มเหสักข์” เสร็จ Q2
IMH วิ่ง 3% ราคาแตะ 14.30 บ. โบรกแนะ “ซื้อ” เคาะเป้า 18.30 บ. เล็งปรับประมาณการณ์กำไรเพิ่มขึ้น หลังควบรวม “รพ.มเหสักข์” เสร็จภายในไตรมาส 2/66
IMH วิ่ง 3% โบรกแนะ “ซื้อ” เคาะเป้า 18.30 บ. เล็งปรับเป้ากำไรใหม่ หลังควบรวม “รพ.มเหสักข์” เสร็จภายในไตรมาส 2/66
13 ม.ค. 2566

ผู้สื่อข่าวรายงานว่า วันนี้ (13 ม.ค.66) ราคาหุ้นบริษัท โรงพยาบาลอินเตอร์เมดิคัล แคร์ แอนด์ แล็บ จำกัด (มหาชน) หรือ IMH ล่าสุด ณ เวลา 15.06 น. อยู่ที่ระดับ 14.30 บาท บวก 0.40 บาท หรือ 2.88% สูงสุดที่ระดับ 14.60 บาท ต่ำสุดที่ระดับ 14 บาท ด้วยมูลค่าซื้อขาย 21.69 ล้านบาท

โดยบล.ทรีนีตี้ ระบุในบทวิเคราะห์ว่า การลงทุนในโรงพยาบาลมเหสักข์ จะส่งผลให้ IMH มีประสิทธิภาพในการรับคนไข้เพิ่มกว่าเท่าตัว เนื่องจากปัจจุบันมีจำนวนเตียงรองรับคนไข้ 100 เตียง ซึ่งการลงทุนเพิ่มในครั้งนี้จะส่งผลให้ IMH สามารถขยายฐานคนไข้ในระบบ และได้รับประโยชน์จาก Economy of Scale ในการควบคุมต้นทุนได้ดีขึ้น
ทั้งนี้ยังคงคาดการณ์กำไรปี 2565-2566 ที่ 271 ล้านบาท และ 305 ล้านบาท ตามลำดับ โดยคาดว่าจะปรับคาดการณ์กำไรปี 2566 ขึ้น หลังจากที่ IMH ทำการควบรวมกิจการโรงพยาบาลมเหสักข์ ซึ่งคาดว่าจะแล้วเสร็จในช่วงไตรมาส 2/66
โดยยังคงคำแนะนำ “ซื้อ” ที่ราคาเป้าหมายใหม่ปี 2566 ที่18.30 บาท และยังไม่ได้รวม Upside ที่จะเกิดขึ้นจากการเข้าลงทุนโรงพยาบาลแห่งใหม่ และการ Spin Off ธุรกิจโรงพยาบาลในอนาคต โดยราคาเป้าหมายที่ 18.30 บาท คิดเป็น P/E ที่ 13 เท่า ยังต่ำกว่าค่าเฉลี่ยกลุ่มโรงพยาบาลที่ 30 เท่า